Tobe Hooper
William Tobe Hooper (25. tammikuuta 1943 Austin, Texas – 26. elokuuta 2017 Sherman Oaks, Los Angeles, Kalifornia) oli yhdysvaltalainen elokuvaohjaaja, joka tunnetaan varsinkin kauhuelokuvistaan. Hänen elokuviaan olivat muun muassa "Texasin moottorisahamurhat" (1974) ja sen jatko-osa "Texasin moottorisahamurhat 2" (1986), "Salem’s Lot – kauhujen kaupunki" (1979), "Poltergeist" (1982), "Tappava yhteys" (1985) ja "Toolbox Murders" (2004).
Veit Helmer
Veit Helmer (s. 24. huhtikuuta 1968 Hannover) on saksalainen elokuvaohjaaja, -käsikirjoittaja ja -tuottaja. Hänen tunnetuin teoksensa on komedia "Tuvalu" (1999), jolla hän voitti lukuisia palkintoja eri kansainvälisillä elokuvajuhlilla.